 Wasiirka wasaaradda Gaashaandhigga Jamhuuriyadda Somaliland Mudane Ciise Axmed Yuusuf oo isaguna halkaas ka hadlay, ayaa ku dheeraaday kaalinta lama ilaawaanka ah ee ay ciidamada qaranku ugu fadhiyaan dalka iyo sida ay ugu adkaystaan duruufaha kala duwan ee ku gedaaman, waxaana isaga oo arrimahaas ka hadlaya uu yidhi, Ciidamada qaranka Jamhuuriyadda Somaliland, saraakiil, saraakiil kux-xigeen ilaa dableyaal aad baan u hambalyeynayaa, xaalado badan oo ay soo mareenna maanta ayey ugu qurux badan yihiin, waana astaanta qaranimo ee ay muujisa hannaanka dawladnimo, marka aad aragtidna uu qalbigu kuugu degayo, Somaliland na waxa ay ku caano maashay oo horumarka la gaadhay sabab u ahi waa nabadgelyo, qolyaha aanu isirka Soomaalinimada wadaagno ee durbaanka colaadeed tumayana waxaan ugu baaqi lahaa nabad, nabadduna horumar, is-kaashi iyo wada socosho ayey leedahay. 